ai4bharat/Pralekha huggingface dataset:
विज्ञान एवं प्रौद्योगिकी मंत्रालय
सौर कोरोना की गतिशीलता को जानने के लिए एक सरल छवि-प्रसंस्करण  तकनीक कोरोनल मास इजेक्शन का बेहतर तरीके से पता लगाने में मदद कर सकती है
भारतीय शोधकर्ताओं ने सौर कोलोना की स्थिर पृष्ठभूमि को अलग करने और गतिशील कोरोना को प्रकट करने की एक सरल तकनीक विकसित की है। स्थिर पृष्ठभूमि को घटाने का सरल दृष्टिकोण कोरोनल मास इजेक्शन  की पहचान की दक्षता में सुधार कर सकता है– ये ऐसी घटनाएं हैं जिनमें सौर कोरोना से अंतरिक्ष में ऊर्जायुक्त और अत्यधिक चुंबकीय प्लाज्मा के एक बड़े बादल में विस्फोट है और जिनसे पृथ्वी पर रेडियो और चुंबकीय गड़बड़ियां होती है। इससे सीएमई की विशेषताओं का स्पष्ट चित्र भी मिल सकता है और उनके अध्ययन में आसानी हो सकती है। कोरोनल मास इजेक्शन  सौर कोरोना में गतिशील संरचनाएं हैं और पृथ्वी के निकट अंतरिक्ष में अंतरिक्ष के मौसम संचालन में सक्षम हैं। ऐसी संरचनाओं को अलग करना और कोरोनोग्राफ का उपयोग करके लिए गए चित्रों में रेडियल दूरी के माध्यम से सीएमई को दृश्य अथवा स्वचालित रूप से पहचानना अनिवार्य हो जाता है। सूर्य के वायुमंडल की सबसे बाहरी परत का घनत्व - कोरोना - रेडियल रूप में बाहर की ओर दूरी के साथ कम होता रहता है। चूंकि सफेद रोशनी में देखे गए कोरोना की तीव्रता वातावरण में कणों के घनत्व पर निर्भर करती है, और यह तेजी से घटती है। यदि स्थिर कोरोना और क्षणिक  सीएमई के बीच अंतर अधिक नहीं है, तो सीएमई का पता लगाना एक चुनौती बन जाता है। आर्यभट्ट रिसर्च इंस्टीट्यूट ऑफ ऑब्जर्वेशनल साइंसेज , नैनीताल के श्री रितेश पटेल, डॉ वैभव पंत और प्रो दीपांकर बनर्जी द्वारा विकसित तथा विज्ञान और प्रौद्योगिकी विभाग, भारत सरकार के तहत स्वायत्तशासी संस्थान-भारतीय खगोल भौतिकी संस्थान , बेंगलुरु से सतबद्वा मजूमदार के साथ विकसित, विज्ञान एक नई प्राविधि जिसे सिंपल रेडियल ग्रेडिएंट फ़िल्टर  कहा जाता है, गतिशील कोरोना को प्रकट करने वाली पृष्ठभूमि को अलग करने में सक्षम है। इस शोध को सोलर फिजिक्स जर्नल में प्रकाशन के लिए स्वीकार कर लिया गया है। स्थिर पृष्ठभूमि को घटाने वाली यह प्राविधि क्षणिक कोरोना को बाहर लाती है और, इसके बाद तीव्रता में रेडियल कमी को कम करने के लिए परिणाम को दिगंशिक  रूप में समान पृष्ठभूमि से विभाजित करती है। इन दो चरणों का एक संयोजन हमें कोरोनग्राफ चित्रों के देखने के क्षेत्र में सीएमई जैसी संरचनाओं की पहचान करने की अनुमति देता है।
|
|
|
|
|चित्र 1: बाईं छवि 1 अगस्त, 2010 को अंतरिक्ष-आधारित कोरोनोग्राफ स्टीरियो/ कोर  -1ए द्वारा ली गई है। दाईं ओर की छवि इसे एसआईआर जीआरएएफ - SiRGraF के साथ संसाधित करने के बाद पूर्वी सौर अंग पर एक बड़े सीएमई का खुलासा करती है।
|
स्टीरियो/कोर -1ए की श्वेत-प्रकाश कोरोनोग्राफ छवि पर एसआईआर जीआरएएफ - SiRGraF के अनुप्रयोग का एक उदाहरण चित्र 1 में दिखाया गया है। बाएं और दाएं पैनल पर चित्र क्रमशः प्रस्तावित एल्गोरिथम द्वारा प्रसंस्करण से पहले और उसके बाद के हैं। इस एल्गोरिथम का एक दिलचस्प पहलू यह है कि जब ऐसी छवियों के एक अड़े हिस्से को संसाधित किया जाता है तब वैज्ञानिक विश्लेषण के लिए छवि गुणवत्ता को बनाए रखते हुए इसे पूरा होने में केवल कुछ ही सेकंड लगेंगे।
प्रकाशन: पटेल, आर. एट अल.। कोरोनाग्राफ छवियों के बैच-प्रसंस्करण के लिए एक साधारण रेडियल ग्रेडियंट फ़िल्टर। सौर भौतिकी, 297, 27 
प्रकाशन लिंक: https://doi.org/10.1007/s11207-022-01957-y
प्रीप्रिंट लिंक: https://arxiv.org/abs/2201.13043
अधिक जानकारी के लिए, कृपया श्री रितेश पटेल  से संपर्क करें।
प्रधानमंत्री कार्यालय
प्रधानमंत्री और अबू धाबी के क्राउन प्रिंस के बीच टेलीफोन पर हुई बात
(प्रधानमंत्री श्री नरेंद्र मोदी ने आज अबू धाबी के युवराज महामहिम शेख मोहम्मद बिन जायद अल नाहयान के साथ टेलीफोन पर बातचीत की।
दोनों नेताओं ने दुनिया में जारी कोविड-19 महामारी के प्रकोप, दोनों देशों में मौजूदा हालात के मद्देनजर जानकारियों और विचारों का आदान प्रदान किया। साथ ही उनकी सरकारों द्वारा उठाए जा रहे कदमों के बारे में भी एक-दूसरे को बताया। उन्होंने इस बात पर सहमति जाहिर की कि वायरस को नियंत्रित करने के लिहाज से अगले कुछ हफ्ते अहम होने जा रहे हैं और सभी देशों को इस महामारी से निपटने के लिए ठोस और समन्वित प्रयास करने की जरूरत होगी। इस संदर्भ में, उन्होंने आज हुई जी 20 नेताओं की वर्चुअल समिट के आयोजन की सराहना की, जिसमें महामारी पर चर्चा हुई थी।
दोनों नेताओं ने द्विपक्षीय संबंधों के साथ जुड़ी मजबूती और समृद्धि के अहमियत पर जोर दिया। उन्होंने मौजूदा हालात में विशेषकर निर्बाध सामानों  की आपूर्ति सुनिश्चित करने के लिए उनके अधिकारियों के बीच नियमित परामर्श बनाए रखने पर सहमति जाहिर की।
अबू धाबी के युवराज ने प्रधानमंत्री को यूएई में रह रहे 20 लाख से ज्यादा भारतीयों की कुशलता के प्रति भरोसा दिलाया और वहां की अर्थव्यवस्था में उनके योगदान को स्वीकार किया। प्रधानमंत्री ने मौजूदा हालात में भारतीय प्रवासियों के स्वास्थ्य और उनकी सुरक्षा को लेकर व्यक्तिगत रूप से ध्यान दिए जाने पर युवराज के प्रति आभार प्रकट किया। प्रधानमंत्री ने युवराज और शाही परिवार के साथ ही अमीरात के नागरिकों के अच्छे स्वास्थ्य की कामना की। युवराज ने प्रधानमंत्री को शुभकामनाएं दीं।
स्वास्थ्य एवं परिवार कल्याण मंत्रालय
कोविड-19 पर अपडेट
कोविड- 19 की जांच क्षमता प्रतिदिन 2 लाख के पार पहुंची
कोविड-19 की लैब क्षमता 1,000 तक पहुंची
पूरे देश में परीक्षण सुविधाओं में महत्वपूर्ण बढ़ोत्तरी के रूप में, पिछले 24 घंटों में 2 लाख से ज्यादा नमूनों की जांच की गई, जो अब तक सबसे ज्यादा है।
कल 2,15,195 नमूनों की जांच की गई इसके साथ ही अब तक परीक्षण किए गए नमूनों की कुल संख्या 73,52,911 हो गई है। जहां सरकारी प्रयोगशालाओं में 1,71,587 नमूनों की जांच की गई, वहीं निजी प्रयोगशालाओं में 43,608 नमूनों की जांच की गई। निजी प्रयोगशालाएं भी इस संख्या के साथ प्रतिदिन सबसे ज्यादा सैंपलिंग वाले स्तर पर पहुंच गई हैं।
कोविड-19 का परीक्षण करने के लिए नैदानिक प्रयोगशालाओं के बढ़ते नेटवर्क के प्रमाण के रूप में, भारत में अब पूरे देश में 1,000 प्रयोगशालाएँ हैं। इसमें सरकारी क्षेत्र के 730 और 270 निजी प्रयोगशालाएं शामिल हैं।
अलग-अलग आंकड़े इस प्रकार हैं:
- रियल-टाइम आरटी पीसीआर आधारित परीक्षण प्रयोगशालाएं: 557 
- ट्रुनेट आधारित परीक्षण प्रयोगशालाएं: 363 
- सीबी नाट आधारित परीक्षण प्रयोगशालाएं: 80 
ठीक होने वाले कोविड-19 रोगियों की संख्या में भी बढ़ोत्तरी हुई है। पिछले 24 घंटों के दौरान, कुल 10,495 कोविड-19 रोगियों को ठीक किया गया है। अबतक कुल 2,58,684 मरीज ठीक हो चुके हैं। कोविड-19 रोगियों के बीच प्राप्ति दर 56.71% है।
वर्तमान में, कोविड-19 के 1,83,022 सक्रिय मामले हैं और सभी सक्रिय मामले चिकित्सा देखभाल के अंतर्गत हैं।
कोविड-19 से संबंधित तकनीकी मुद्दों, दिशा-निर्देशों और सलाहों के बारे में सभी प्रामाणिक और अद्यतन जानकारी के लिए, नियमित रूप से देखें: https://www.mohfw.gov.in/ और @MoHFW_INDIA
COVID-19 से संबंधित तकनीकी प्रश्नों को technicalquery.covid19[at]gov[dot]in पर और अन्य प्रश्नों को ncov2019[at]gov[dot]in पर ईमेल और @CovidIndiaSeva पर ट्वीट किया जा सकता है।
कोविड-19 से संबंधित किसी भी जानकारी के लिए स्वास्थ्य एवं परिवार कल्याण मंत्रालय के हेल्पलाइन नंबर- : +91-11-23978046 or 1075  पर कॉल करें।
कोविड-19 पर राज्यों/ केंद्र शासित प्रदेशों के हेल्पलाइन नंबरों की सूची https://www.mohfw.gov.in/pdf/coronvavirushelplinenumber.pdf पर उपलब्ध है।
एसजी/एएम/एके-
(
प्रधानमंत्री कार्यालय
प्रधानमंत्री ने उगादी पर लोगों को बधाई दी
प्रधानमंत्री श्री नरेन्द्र मोदी ने उगादी पर लोगों को बधाई दी है।
श्री मोदी ने ट्वीट कियाः
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के तहत अब तक 112.97 करोड़ कोविड रोधी टीके लगाए जा चुके हैं
भारत में फिलहाल 1,30,793 सक्रिय मामले हैं; जो बीते 525 दिनों में सबसे कम हैं
सक्रिय मामले कुल मामलों के 1 प्रतिशत से भी कम हैं; वर्तमान में ये 0.38 प्रतिशत और मार्च 2020 के बाद से सबसे कम हैं
स्वस्थ होने की वर्तमान दर 98.27 प्रतिशत है; जो मार्च 2020 के बाद से सबसे अधिक है
पिछले 24 घंटों के दौरान 11,971 रोगी ठीक हुए; देश भर में अभी तक कुल 3,38,61,756 मरीज स्वस्थ हो चुके हैं
बीते चौबीस घंटे के दौरान 8,865 नए मामले सामने आए हैं; जो बीते 287 दिनों में न्यूनतम संख्या है
दैनिक पॉजिटिविटी दर 0.80 प्रतिशत है; यह पिछले 43 दिनों से 2 प्रतिशत से नीचे बनी हुई है
साप्ताहिक पॉजिटिविटी दर वर्तमान में 0.97 प्रतिशत है; जो बीते 53 दिनों से 2 प्रतिशत से भी कम है
अब तक कुल 62.57 करोड़ नमूनों की कोविड जांचें की जा चुकी हैं
राष्ट्रपति सचिवालय
राष्ट्रपति ने दसाबटिया, तमांडो में प्रजापिता ब्रह्माकुमारी ईश्वरीय विश्वविद्यालय के "डिवाइन लाइट हाउस" की आधारशिला रखी
राष्ट्रपति श्रीमती मुर्मु ने वर्ष की थीम "सकारात्मक परिवर्तन का वर्ष" लॉन्च की
राष्ट्रपति श्रीमती द्रौपदी मुर्मु ने आज  दसाबटिया, तमांडो में प्रजापिता ब्रह्माकुमारी ईश्वरीय विश्वविद्यालय के "डिवाइन लाइट हाउस" की आधारशिला रखी और सेमिनार व सम्मेलन आयोजित करने के लिए वर्ष की थीम "सकारात्मक परिवर्तन का वर्ष" लॉन्च की।
इस अवसर पर राष्ट्रपति ने कहा कि प्रजापिता ब्रह्माकुमारी ईश्वरीय विश्वविद्यालय सिर्फ एक संगठन नहीं है, बल्कि महिलाओं द्वारा चलाया जाने वाला एक सामाजिक और आध्यात्मिक अभियान भी है।
राष्ट्रपति ने कहा कि मानवता के लिए भौतिक और आध्यात्मिक विकास दोनों आवश्यक हैं। उन्होंने कहा कि प्रौद्योगिकी परिवर्तन की संवाहक है और विकास के लिए परिवर्तन अपरिहार्य और आवश्यक है। उन्होंने कहा कि भौतिकवादी परिवर्तन हमें खुशी दे सकते हैं लेकिन आध्यात्मिक मार्ग पर चलकर मानसिक शांति प्राप्त की जा सकती है। उन्हें यह जानकर खुशी हुई कि प्रजापिता ब्रह्माकुमारी ईश्वरीय विश्वविद्यालय ध्यान और अनुशासित जीवन-शैली के माध्यम से आध्यात्मिकता का मार्ग प्रशस्त कर रहा है।
राष्ट्रपति ने कहा कि समय-समय पर कुछ नकारात्मक विचार हमारे मन को परेशान करते हैं। उन्होंने कहा कि आत्मनिरीक्षण की कमी के कारण हम नकारात्मक सोच का शिकार होने लगते हैं। उन्होंने कहा कि हमारे अंदर ईर्ष्या और नफरत की भावना बढ़ने लगती है। उन्होंने कहा कि आज हमारे सामने सबसे बड़ी चुनौती नकारात्मक विचारों से छुटकारा पाकर सकारात्मकता की ओर बढ़ना है। उन्होंने मानवता को जागरूक करने और लोगों को सकारात्मक दिशा में आगे बढ़ने में मदद करने के लिए ब्रह्मकुमारी संगठन के प्रयासों की सराहना की।
उपभोक्ता कार्य, खाद्य एवं सार्वजनिक वितरण मंत्रालय
उपभोक्ता कार्य मंत्री श्री रामविलास पासवान ने प्रधानमंत्री मोदी की ‘मेक-इन-इंडिया’ पहल के अंतर्गत बने बुलेट रोधी जैकेटों को प्रदर्शित किया; जैकेट का वजन और लागत काफी कम है; भारत अपने मानक के जैकेट बनाने वाले अमेरिका, ब्रिटेन और जर्मनी जैसे चुनिंदा देशों के समूह में शामिल हुआ
केन्द्रीय उपभोक्ता, खाद्य और सार्वजनिक वितरण मंत्री श्री रामविलास पासवान ने प्रधानमंत्री श्री नरेन्द्र मोदी की ‘मेक-इन-इंडिया’ पहल के अंतर्गत बने बुलेट रोधी जैकेटों को दिखाया। जैकेट भारतीय मानक ब्यूरो  द्वारा निर्धारित और दिसंबर,2018 में अधिसूचित मानक  का उपयोग करते हुए बनाए गए हैं। इस मानक को नीति आयोग और गृह मंत्रालय के निर्देशों के अनुसार बनाया गया है। आशा है कि यह मानक भारतीय सशस्त्र बलों, अर्ध सैनिक बलों तथा राज्य पुलिस बलों की पुरानी मांग को पूरा करेंगे और उनकी खरीद प्रक्रिया को सहज बनाने में सहायक होंगे।
श्री रामविलास पासवान ने संवाददाताओं से बातचीत में प्रसन्नता व्यक्त की कि भारत ने बुलेट रोधी जैकेटों के लिए अपने मानक के अनुसार जैकेट बनाने वाले अमेरिका, ब्रिटेन और जर्मनी जैसे चुनिंदा देशों के समूह में शामिल हो गया है। उऩ्होंने बताया कि भारत मानक ब्यूरो द्वारा तय मानक अंतर्राष्ट्रीय मानकों के बराबर है। उन्होंने कहा कि यह जैकेट कम वजन के हैं और इनका वजन पांच किलों से 10 किलोग्राम है। जैकेट विश्व गुणवत्ता के अनुरूप है। जैकेटों की कीमत के बारे में उन्होंने कहा कि इनकी कीमत 70 हजार रुपये से 80 रुपये के बीच है और यह कीमत पहले खरीदे जाने वाले जैकेटों की कीमत से कम है।
उन्होंने बताया कि यह जैकेट प्रधानमंत्री मोदी की ‘मेक-इन-इंडिया’ पहल के अंतर्गत बनाए जा रहे हैं और कुछ देशों में इनका निर्यात किया जा रहा है। उऩ्होंने कहा कि इससे देश में रोजगार सृजन बढ़ेगा। उन्होंने इसके लिए भारतीय मानक ब्यूरो के अधिकारियों को बधाई दी और कहा कि ऐसे मानक तय करने में उनके प्रयासों और योगदान की सराहना की जानी चाहिए।
एक पूर्व सैनिक ने जैकेट पहनकर दिखाया और इसकी विशेषताओं की जानकारी मीडिया को दी। जैकेट पहनने पर इसका वजन वास्तविक वजन से आधा महसूस होता है और यह सहजता से खुल सकता है। इसे जवान आवश्यकता के अनुसार आसानी से पहन सकते हैं और उतार सकते हैं। यह जैकेट पहनकर जवान अपने हथियारों का इस्तेमाल सहजता से कर सकते हैं।
शिक्षा मंत्रालय
शिक्षा मंत्रालय ने ‘भाषा सर्टिफिकेट सेल्फी’ अभियान का शुभारंभ किया
शिक्षा मंत्रालय ने सांस्कृतिक विविधता को प्रोत्साहित करने, बहुभाषावाद को बढ़ावा देने और ‘एक भारत, श्रेष्ठ भारत’ की भावना का प्रसार करने के लिए 'भाषा सर्टिफिकेट सेल्फी' अभियान का शुभारंभ किया।
‘भाषा सर्टिफिकेट सेल्फी’ की इस पहल का उद्देश्य शिक्षा मंत्रालय और माईगव इंडिया द्वारा विकसित भाषा संगम मोबाइल ऐप को बढ़ावा देना है। लोग इस ऐप का उपयोग करके 22 अधिसूचित भारतीय भाषाओं में दैनिक उपयोग के 100 से अधिक वाक्य सीख सकते हैं। ‘एक भारत, श्रेष्ठ भारत’ के तत्वावधान में शुरू किए गए इस पहल का उद्देश्य यह सुनिश्चित करना है कि लोग भारतीय भाषाओं में बुनियादी संवाद कौशल हासिल कर सकें। इस उद्देश्य को पूरा करने के लिए 75 लाख लोगों द्वारा बुनियादी संवाद कौशल हासिल करने का लक्ष्य रखा गया है।
‘भाषा सर्टिफिकेट सेल्फी’ की यह पहल लोगों को अपने सोशल मीडिया एकाउंट से हैशटैग #BhashaCertificateSelfie का उपयोग करके सर्टिफिकेट के साथ अपनी सेल्फी अपलोड करने के लिए प्रोत्साहित कर रही है।
शिक्षा मंत्रालय द्वारा अधिकृत इस सर्टिफिकेट को प्राप्त करने के लिए, एक उपयोगकर्ता को एंड्रॉइड और आईओएस संस्करणों में उपलब्ध इस मोबाइल ऐप डाउनलोड करना होगा और 22 अधिसूचित भारतीय भाषाओं में से किसी भी भाषा का चयन करना होगा, उससे संबंधित सभी स्तरों को पूरा करना होगा और फिर एक परीक्षा देना होगा। इस परीक्षा के बाद उसे एक सर्टिफिकेट प्राप्त होगा।
भाषा संगम मोबाइल ऐप का शुभारंभ केन्द्रीय शिक्षा और कौशल विकास मंत्री श्री धर्मेंद्र प्रधान द्वारा राष्ट्रीय एकता दिवस, जोकि हर साल 31 अक्टूबर को सरदार वल्लभभाई पटेल की जयंती पर मनाया जाता है, के उपलक्ष्य में किया गया था।
भाषा संगम मोबाइल एप के शुभारंभ करते हुए केन्द्रीय शिक्षा मंत्री श्री धर्मेंद्र प्रधान ने कहा था कि राष्ट्रीय शिक्षा नीति, 2020 भारतीय भाषाओं के प्रोत्साहन पर जोर देने के दृष्टिकोण को रेखांकित करती है। उन्होंने कहा कि आगे चलकर, एक औपचारिक ऋण-अर्जन प्रणाली के साथ भाषा सीखने को एक कौशल के रूप में बढ़ावा दिया जाएगा।
एंड्रॉइड लिंक:
https://play.google.com/store/apps/details?id=com.multibhashi.mygov.mygov_app
आईओएस लिंक: https://apps.apple.com/in/app/bhasha-sangam/id1580432719
भारतीय प्रतिस्पर्धा आयोग
सीसीआई ने फीनिक्स पैरेंटको, इंक द्वारा पैरेक्सेल इंटरनेशनल कॉरपोरेशन के अधिग्रहण को मंजूरी दी
भारतीय प्रतिस्पर्धा आयोग  ने फीनिक्स पैरेंटको, इंक द्वारा पैरेक्सेल इंटरनेशनल कॉरपोरेशन के अधिग्रहण को मंजूरी दे दी है।
प्रस्तावित अधिग्रहण के तहत फीनिक्स पैरेंटको, इंक.  द्वारा पैरेक्सेल इंटरनेशनल कॉरपोरेशन  के 100 प्रतिशत शेयर के अधिग्रहण का प्रस्ताव किया गया है। अधिग्रहण करने वाली इस कंपनी को संयुक्त रूप से ईक्यूटी फंड मैनेजमेंट एस.ए आर.एल.  और गोल्डमैन सैक्स ग्रुप, इंक  द्वारा संचालित किया जाता है।
पैरेक्सेल इंटरनेशनल कॉरपोरेशन का मुख्यालय अमेरिका के डरहम में है। यह बायोफार्मास्युटिकल कंपनियों को बायोफार्मास्युटिकल आउटसोर्सिंग सेवाएं प्रदान करता है। कंपनी की वैश्विक गतिविधियों को व्यापक खंडों में वर्गीकृत किया जा सकता है जैसे- नैदानिक समाधान और परामर्श इत्यादि।
सीसीआई का विस्तृत आदेश भी जारी किए जाएगा।
रेल मंत्रालय
भारतीय रेलवे 15 अगस्त से 2 अक्टूबर 2020 तक चलने वाले ‘फिट इंडिया फ्रीडम रन’ के कार्यान्वयन में पूरा सहयोग करेगा
युवा मामलों और खेल राज्य मंत्री  और अल्पसंख्यक मामलों के राज्य मंत्री श्री किरेन रिजिजू ने शुक्रवार को ‘फिट इंडिया फ्रीडम रन’ का शुभारम्भ किया, रेलवे बोर्ड के अध्यक्ष श्री वी. के. यादव भी मौजूद थे
‘फिट इंडिया फ्रीडम रन’ को सफल बनाने के लिए रेलवे के सभी महाप्रबंधकों को रेलवे परिवार के बीच अधिकतम जागरूकता फैलाने और अधिकतम भागीदारी सुनिश्चित करने के लिए कहा गया है।
भारतीय रेलवे के पास 29 खेलों के लगभग 10,000 खिलाड़ी और 300 कोच हैं; 2019-20 में कुल 32 राष्ट्रीय खेल पुरस्कारों में से 6 पुरस्कार भारतीय रेलवे के खिलाड़ियों ने जीते थे
भारतीय रेलवे ने भारत सरकार के युवा मामले और खेल मंत्रालय द्वारा शुरू की गई नई पहल ‘फिट इंडिया फ्रीडम रन’ का पूरी तरह से सहयोग करने का फैसला किया है। यह आयोजन 15 अगस्त से 2 अक्टूबर 2020 तक जारी रहेगा। इस पहल को फिट इंडियन मूवमेंट के तत्वाधान में किया जा रहा है।
‘फिट इंडिया रन’ की कल्पना सामाजिक दूरी  के नियम का पालन करते हुए खुद को फिट रखने की अपरिहार्य आवश्यकता को ध्यान में रखते हुए की गई है। इस रन में एक व्यक्ति अपने अनुकूल समय पर अपनी पसंद के किसी मार्ग पर दौड़ / चल सकता है। ऐसे रन / वॉक के दौरान कोई विश्राम  भी ले सकता है। असल में, इसमें हर कोई अपनी दौड़ पूरा करता है और अपने हिसाब से अपनी दौड़ की गति तय करता है।
युवा मामलों और खेल राज्य मंत्री  और अल्पसंख्यक मामलों के राज्य मंत्री श्री किरेन रिजिजू ने शुक्रवार को ‘फिट इंडिया फ्रीडम रन’ का शुभारम्भ किया और इस अवसर पर रेलवे बोर्ड के अध्यक्ष श्री वी. के. यादव भी मौजूद थे। इस पहल को सफल बनाने के लिए सभी क्षेत्रीय रेलवे / ईकाइयों को 'फिट इंडिया फ़्रीडम रन' को लेकर जागरूकता फैलाने और इस अभियान में बड़ी संख्या में रेलवे अधिकारियों, उनके परिजनों एवं रिश्तेदारों को शामिल होने के लिए प्रोत्साहित करते हुए ‘फिट इंडिया फ्रीडम रन’ में बड़ी भागीदारी सुनिश्चित करने की सलाह दी गई है। भारत सरकार के युवा मामले और खेल मंत्रालय द्वारा निर्धारित दिशा-निर्देशों में दिए गए सरल कदम उठाते हुए खुद को फिट रखने की भी सलाह दी गई है। ये दिशा-निर्देश मंत्रालय की वेबसाइट www.fitindia.gov.in पर उपलब्ध हैं।
भारतीय रेलवे में अपनी शुरूआत से ही भारत में खेलों को बढ़ावा देने की महान परंपरा रही है। यह भारत में खेलों का सबसे बड़ा प्रमोटर है जो हर साल 300-400 खिलाड़ियों को रोज़गार प्रदान करता है और उन्हें खेल में उत्कृष्टता हासिल करने के लिए सभी सुविधाएं और अनुकूल माहौल देता है ताकि वे देश में खेलों का तमगा ला सकें। भारतीय रेलवे के पास 29 खेलों में लगभग 10,000 खिलाड़ी और 300 कोच हैं। 2019-20 में कुल 32 राष्ट्रीय खेल पुरस्कारों में से 6 पुरस्कार भारतीय रेलवे के खिलाड़ियों ने जीते थे।
देश में अत्याधुनिक खेल अवसंरचना के निर्माण और खिलाड़ियों को उत्कृष्ट प्रशिक्षण प्रदान करने के लिए सभी मूल्यांकनों में खेल विकास के लिए 0.5 प्रतिशत डी एंड जी शुल्क का प्रावधान शामिल किया गया है। यह भारतीय रेलवे द्वारा खेल को बढ़ावा देने और फिट इंडिया पहल के एक भाग के रूप में एक अनूठी पहल है।
‘फिट इंडिया फ्रीडम रन’ को सफल बनाने के लिए सभी महाप्रबंधकों को रेलवे परिवार के बीच अधिक से अधिक जागरूकता फैलाने और अधिकतम भागीदारी सुनिश्चित करने के लिए कहा गया है।
पेट्रोलियम एवं प्राकृतिक गैस मंत्रालय
भारतीय बास्केट के कच्चे तेल की अंतर्राष्ट्रीय कीमत 08.05.2017 को 48.14 अमेरिकी डॉलर प्रति बैरल रही
(|
|
पेट्रोलियम एवं प्राकृतिक गैस मंत्रालय के अधीनस्थ पेट्रोलियम नियोजन एवं विश्लेषण प्रकोष्ठ  द्वारा आज संगणित/प्रकाशित सूचना के अनुसार भारतीय बास्केट के कच्चे तेल की अंतर्राष्ट्रीय कीमत 08 मई, 2017 को 48.14 अमेरिकी डॉलर प्रति बैरल दर्ज की गई। यह 05 मई, 2017 को दर्ज कीमत 47.85 अमेरिकी डॉलर प्रति बैरल से अधिक है।
रुपये के संदर्भ में भारतीय बास्केट के कच्चे तेल की कीमत 08 मई, 2017 को बढ़कर 3091.17 रुपये प्रति बैरल हो गई, जबकि 05 मई, 2017 को यह 3077.27 रुपये प्रति बैरल थी। रुपया 08 मई, 2017 को मजबूत होकर 64.22 रुपये प्रति अमेरिकी डॉलर के स्तर पर बंद हुआ, जबकि 05 मई, 2017 को यह 64.31 रुपये प्रति अमेरिकी डॉलर था। इस संबंध में विस्तृत ब्यौरा नीचे तालिका में दिया गया है:-
|
|
|
|
विवरण
|
|
इकाई
|
|
08 मई, 2017 को मूल्य 
|
|
01.05.2017 के लिए मूल्य निर्धारण पखवाड़ा 
|
|
कच्चा तेल 
|
|

|
|
48.14 
|
|
52.36
|
|

|
|
3091.17 
|
|
3374.60
|
|
विनिमय दर
|
|

|
|
64.22 
|
|
64.45
कच्चे तेल की दैनिक कीमत
वि.कासोटिया/आईपीएस/एम – 1303
रक्षा मंत्रालय
रक्षामंत्री श्री राजनाथ सिंह ने आतंकवाद और आंतकवादियों को आश्रय देने वालों से मुकाबले के लिए अंतर्राष्ट्रीय कार्रवाई का आह्वान किया
रक्षामंत्री ने भारत-प्रशांत क्षेत्र में ‘सागर-क्षेत्र में सभी के लिए सुरक्षा और विकास’ की भारतीय नीति पर बल दिया
कोरियाई प्रायद्वीप में शांति और स्थिरता के लिए भारत का समर्थन व्यक्त किया
रक्षामंत्री श्री राजनाथ सिंह ने आतंकवाद के दोषियों को नियंत्रित करने के लिए सामूहिक अंतर्राष्ट्रीय कार्रवाई का आह्वान किया। उन्होंने कि आतंकवाद को समर्थन और वित्तीय मदद देनेवालों तथा आंतकियों को आश्रय देने वालों के विरूद्ध कठोर कदम उठाये जाने चाहिए।
रक्षामंत्री कोरिया गणराज्य की अपनी यात्रा के दौरान ‘सोल रक्षा संवाद 2019’ में मुख्य भाषण दे रहे थे। उन्होंने कहा कि विश्व आज अनेक सुरक्षा चुनौतियों का सामना कर रहा है और इनमेंआतंकवाद सबसे गंभीर चुनौती है। उन्होंने कहा कि आतंकवाद से विश्व का कोई देश सुरक्षित नहीं है। उन्होंने कहा कि और भारत संयुक्त राष्ट्र तथा अन्य मंचों पर आतंकवाद के विरूद्ध द्विपक्षीय, क्षेत्रीय और वैश्विक सहयोग के लिए सक्रिय भूमिका निभा रहा है।
श्री राजनाथ सिंह ने कहा कि विश्व राजनीति आज कठिन दौर से गुजर रही है और इससे अंतर्राष्ट्रीय शांति और सुरक्षा को वैश्विक तथा क्षेत्रीय चुनौतियां पैदा हो रही हैं। उन्होंने कहा कि नई और उभरती टेक्नालॉजी ने क्षेत्रीय और वैश्विक सुरक्षा माहौल पर प्रभाव डाला है। उन्होंने कहा कि हमारा क्षेत्र आतंकवाद, तनाव, पारदेशीय अपराध, समुद्री खतरों जैसी अन्य परंपरागत और गैर-पारंपरिक सुरक्षा खतरों का सामना कर रहा है। इसके अलावा ऊर्जा की कमी एक-दूसरे क्षेत्र में व्यापार में कमी और कनेक्टिविटी के अभाव सहित सतत विकास की चुनौतियां हैं।
श्री राजनाथ सिंह ने कोरियाई प्रायद्वीप में शांति और स्थिरता के लिए भारत का समर्थन व्यक्त किया। उन्होंने कहा कि हमारी समृद्धि और सुरक्षा आवश्यकताओं के लिए भारत-प्रशांत क्षेत्रमें नियम आधारित समान व्यवस्था होनी चाहिए।उन्होंने कहा कि इस व्यवस्था का आधार स्तम्भ, सम्प्रभुता, प्रादेशिक अखंडता और सभी देशों की समानता होनी चाहिए।
रक्षामंत्री ने कहा कि ‘सागर- क्षेत्र में सभी के लिए सुरक्षा और विकास’ के सिद्धांत के आधार पर भारत ने भारत प्रशांत क्षेत्र में सहयोग को मजबूत बनाया है। उन्होंने कहा कि यह सिद्धांत भारत प्रशांत क्षेत्र के लिए भारतीय दृष्टिकोण का मूल है।
गृह मंत्रालय
राष्ट्रीय आपदा प्रबंधन संस्थान  दिव्यांगता पर सम्मेलन आयोजित कर रहा है
-समावेशी आपदा जोखिम में कमी: समावेश के लिए मार्ग और लचीलेपन के लिए कार्रवाई
राष्ट्रीय आपदा प्रबंधन संस्थान  ने आज यहां “दिव्यांगता पर राष्ट्रीय सम्मेलन--समावेशी आपदा जोखिम में कमी: समावेश के लिए मार्ग और लचीलेपन के लिए कार्रवाई” विषय पर सम्मेलन आयोजित किया। एक दिन का यह सम्मेलन सामाजिक न्याय और अधिकारिता मंत्रालय के दिव्यांगजन सशक्तिकरण विभाग, आपदा जोखिम न्यूनीकरण  से संबद्ध, द्वारा आयोजित किया गया था। यह कार्यक्रम आपदा जोखिम न्यूनीकरण  और दिव्यांगता समावेशन के हितधारकों को एक साथ लाने पर केंद्रित था और इसमें डीआरआर प्रक्रिया में दिव्यांगता-समावेश को मुख्यधारा से जोड़ने के कार्य और रणनीतियों पर विचार-विमर्श किया गया था।
इस समारोह की अध्यक्षता करते हुए राष्ट्रीय आपदा प्रबंधन प्राधिकरण  के सदस्य श्री कमल किशोर ने डीआरआर में दिव्यांगता-समावेश के लिए एक समग्र दृष्टिकोण के विकास की आवश्यकता पर जोर दिया। उन्होंने आपदा जोखिम में कमी के लिए दिव्यांग व्यक्तियों के सशक्तिकरण पर बल दिया। उन्होंने स्थानीय स्तर की कार्रवाइयों में दिव्यांगता समावेश को मुख्यधारा में लाने पर भी विस्तार से चर्चा की।
विशेष संबोधन प्रस्तुत करते हुए राष्ट्रीय आपदा मोचन बल  के महानिदेशक श्री एस.एन. प्रधान ने दिव्यांगता-समावेश को प्राप्त करने के लिए आपदा प्रबंधन के पहले प्रशिक्षण की आवश्यकता पर जोर दिया। उन्होंने आपदा परिदृश्यों के दौरान दिव्यांग पीड़ितों को बचाने में आने वाली चुनौतियों के बारे में भी बताया।
स्वागत भाषण देते हुए, राष्ट्रीय आपदा प्रबंधन संस्थान  के कार्यकारी निदेशक, मेजर जनरल मनोज कुमार बिंदल ने दिव्यांगता-समावेशी आपदा जोखिम में कमी के वर्तमान अंतराल पर प्रकाश डाला और उन्होंने दिव्यांगता को मुख्यधारा में शामिल करने के लिए सभी स्तरों पर क्षमता निर्माण कार्यक्रमों की आवश्यकता की प्राथमिकता पर भी बल दिया।
उद्घाटन सत्र को संबोधित करते हुए सामाजिक न्याय और अधिकारिता मंत्रालय के दिव्यांगजन सशक्तिकरण विभाग में निदेशक डॉ. के.वी.एस.राव ने निर्णय लेने की प्रक्रिया में सभी हितधारकों की भागीदारी पर भी जोर दिया। उन्होंने दिव्यांग व्यक्तियों को सशक्त बनाने के उद्देश्य से सहायक उपकरणों और प्रौद्योगिकियों के विकास के क्षेत्र पर भी प्रकाश डाला।
उद्घाटन सत्र के बाद तीन तकनीकी सत्र भी आयोजित किए गए: "डीआरआर में दिव्यांगता शामिल: एक समग्र दृष्टिकोण की आवश्यकता"; "स्थानीय स्तर की कार्रवाई में मेनस्ट्रीमिंग एक्शन" और "आपदा जोखिम न्यूनीकरण प्रक्रिया में दिव्यांगजनों की भागीदारी"। डीआरआर और दिव्यांगता-समावेश के क्षेत्र के कई प्रख्यात वक्ताओं जैसे श्री मिहिर भट और डॉ. आशा हंस ने अपने विचार और अनुभव साझा किए और दिव्यांगता-समावेश के विकास के निर्माण के लिए आगे का मार्ग प्रशस्त भी किया। इस सम्मेलन में विभिन्न राज्यों के भिन्न-भिन्न विभागों के वरिष्ठ अधिकारियों और गैर सरकारी संगठनों के प्रतिनिधियों ने भाग लिया। इस सम्मेलन में विदाई भाषण सामाजिक न्याय और अधिकारिता मंत्रालय के दिव्यांगजन सशक्तिकरण विभाग में सचिव श्रीमती शकुंतला गैमलिन और एनडीएमए में सदस्य सडिव श्री जी.वी.वी सरमा ने दिया।